## Uredba o davanju posebnih kredita individualnim poljoprivrednim proizvođačima

### NN 58/1991 (7.11.1991.), Uredba o davanju posebnih kredita individualnim poljoprivrednim proizvođačima

# VLADA REPUBLIKE HRVATSKE

Na temelju članka 5. Zakona o preuzimanju saveznih zakona iz oblasti
financija koji se u Republici Hrvatskoj primjenjuju kao republički zakoni
("Narodne novine". broj 53/9l). Vlada Republike Hrvatske na sjednici
održanoj 6. studenoga 1991. godine donijela je

## UREDBU

### o davanju posebnih kredita individualnim poljoprivrednim proizvođačima

Članak 1.

Ovom uredbom uređuje se odobravanje posebnih kredita individualnim poljoprivrednim
proizvođačima na teritoriju Republike Hrvatske čija gospodarstva nisu neposredno
ugrožena ratnim razaranjima.

Članak 2.

osebne kredite individualnim poljoprivrednim proizvođačima odobrava
banka, a mogu se koristiti za:

1. povećanje osnovnog stada u gospodarstvu. ovčarstvu i svinjogojstvu;

2. povećanu proizvodnju stočne hrane.

Članak 3.

Pod osnovnim stadom, u smislu ove uredbe. razumijeva se u :

1. govedarstvu: krava, rasplodna steona junica;

2. ovčarstvu: rasplodna ovca, breda šiljezad, ovan;

3. svinjogojstvuˇ rasplodna krmača, nazimica, nerast.

Članak 4.

Za osnovno stado banka odobrava iznos kredita u visini tržne cijene:

1. u govedarstvu - do tri grla krave;

2. u ovčarstvu - do 15 grla ovaca ili šilježadi ili ovnova:

3. u svinjogojstvu - do pet rasplodnih krmača ili nazimica ili nerastova.

Članak 5.

Za povećanu proizvodnju stočne hrane banka odobrava iznos kredita u
visini tržne cijene poljoprivrednog sjemena (kukuruza. lucerne, djeteline
i djetelinske travne smjese), gnojiva i zaštitnih sredstava za sjetvenu
površinu do 4 ha.

Članak 6.

Posebni krediti iz članka 2. ove uredbe odobravaju se uz rok vraćanja
od pet godina i godišnju kamatu u visini 30%eskontne stope Narodne banke.
Sredstva za regres dijela kamata u visini 70% eskontne stope iz stavka
1. ovog članka osiguravaju se poslovnim bankama iz Proračuna Republike
Hrvatske. Glavnica kredita se ne revalorizira. Otplata kredita počinje
teći 12 mjeseci po iskorištenju kredita. Kredit se otplaćuje u potugodišnjim
obrocima. Kamata se obračunava od dana početka korištenja kredita. Ministar
poljoprivrede, šumarstva i vodoprivrede uz suglasnost ministra financija
propisat će način i postupak ostvarivanja regresa iz stavka 2. ovog članka.

Članak 7.

Iznos kredita iz članka 2. ove uredbe odobrava se isključivo kao kreditno
pismo, a vraćanje se osigurava mjeničnim jamstvom dužnika i drugim instrumentima
osiguranja.

Članak 8.

Kontrolu primjene ove uredbe uključivo i namjensko korištenje kredita
provodit će banke i mjerodavni organi uprave u okviru svojih ovlaštenja.

Članak 9.

Ministar poljoprivrede. šumarstva i vodoprivrede propisat će posebnim
uputstvom uvjete korištenja kredita koje treba ispunjavati korisnik kredita.

Članak 10.

Novčanom kaznom od 200.000 do 250.000 dinara kaznit će se za privredni
prijestup banka, ako odobri posebni kredit protivno odredbama članaka 2.
do 6. ove uredbe. Za privredni prijestup kaznit će se i odgovorna osoba
u banci novčanom kaznom od 10.000 do 25.000 dinara.

Članak 11.

Ova uredba stupa na snagu danom objave u "Narodnim novinama".

Klasa: 320-01/91-02/16

Urbroj : 5030112-91 -4

Zagreb, 6. studenoga 1991.

Predsjednik

**dr. Franjo Gregurić, v. r.**

Uredba, NN 58/1991-1563